การประชุมคณะกรรมการบริหารมหาวิทยาลัย ครั้งที่ 11/2565  ขับเคลื่อนการดำเนินงานตามพันธกิจมหาวิทยาลัย และประกาศนโยบายไม่รับของขวัญและของกำนัลทุกชนิดจากการปฏิบัติหน้าที่ (NO Gift Policy )
วันนี้ (29 ธันวาคม  2565)  เวลา 09.30 น. ณ ห้องประชุมสุดหอม สำนักงานอธิการบดี มหาวิทยาลัยราชภัฏนครศรีธรรมราช จัดการประชุมคณะกรรมการบริหารมหาวิทยาลัย (ก.บ.) ครั้งที่ 11/2565 โดยมี ดร.สมปอง รักษาธรรม  รักษาราชการแทนอธิการบดี การประชุมในครั้งนี้มีการหารือเรื่องต่าง ๆ
[bookmark: _GoBack]

โดยในที่ประชุมคณะกรรมการบริหารมหาวิทยาลัย ดร.สมปอง รักษาธรรม รักษาราชการแทนอธิการบดี ได้กล่าวถึง ประกาศมหาวิทยาลัยราชภัฏนครศรีธรรมราช เรื่อง นโยบายไม่รับของขวัญและของกำนัลทุกชนิดจากการปฏิบัติหน้าที่ (NO Gift Policy ) เพื่อเป็นการแสดงเจตนารมณ์ที่เข้มแข็งในการต่อต้านการทุจริตและประพฤติมิชอบทุกรูปแบบและเสริมสร้างคุณธรรม จริยธรรมและความซื่อสัตย์สุจริตในการปฏิบัติหน้าที่ ส่งผลให้เกิดความโปร่งใสในการดำเนินงานของบุคลากรตามหลักธรรมาภิบาลที่ดี มหาวิทยาลัยราชภัฏนครศรีธรรมราชจึ งขอประกาศเจตนารมณ์นโยบายไม่รับของขวัญและของกำนัลทุกชนิดจากการปฏิบัติหน้าที่ (No Gift Policy) เป็นหน่วยงานที่เจ้าหน้าที่ของรัฐทุกคนไม่รับของขวัญและของกำนัลทุกชนิดจากการปฏิบัติหน้าที่ โดยผู้บริหารและบุคลากรของมหาวิทยาลัยราชภัฏนครศรีธรรมราช ยึดถือปฏิบัติอย่างเคร่งครัด ดังนี้
 1. ไม่แสวงหาเพื่อให้ได้มาซึ่งของขวัญ ของกำนัล หรือประโยชน์อื่นใดที่มิชอบด้วยกฎหมาย
2. ไม่ให้และไม่รับทรัพย์สินหรือประโยชน์อื่นใด เนื่องจากการปฏิบัติหน้าที่ทั้งในขณะก่อน
และหลังการปฏิบัติหน้าที่
3. ไม่ยินยอมหรือรู้เห็นเป็นใจให้บุคคลในครอบครัวให้หรือรับของขวัญของกำนัลหรือประโยชน์อื่นใดกับผู้ที่มีความเกี่ยวข้องในการปฏิบัติงาน
4. กรณีจำเป็นต้องให้หรือรับทรัพย์สินหรือประโยชน์อื่นใดโดยธรรมจรรยาหรือตามปกติ
ประเพณีนิยม ต้องปฏิบัติตามระเบียบสำนักนายกรัฐมนตรีว่าด้วยการให้หรือรับของขวัญของเจ้าหน้าที่ของรัฐ  พ.ศ.2544 และประกาศคณะกรรมการป้องกันและปราบปรามการทุจริตแห่งชาติ เรื่องหลักเกณฑ์การรับทรัพย์สินหรือประโยชน์อื่นใดโดยธรรมจรรยาของเจ้าพนักงานของรัฐ พ.ศ.2563  หากประสงค์จะแสดงความยินดีหรือความปรารถนาดี  ส่งเสริมให้ใช้บัตรอวยพรหรืออวยพรผ่านสื่อออนไลน์แทน
มหาวิทยาลัยให้ความสำคัญและสนับสนุนการดำเนินงานด้านการป้องกันและต่อต้านการทุจริตและสร้างวัฒนธรรมองค์กรด้านความโปร่งใสในการดำเนินงานตามหลักคุณธรรม จริยธรรม และหลักธรรมาภิบาล ขอเปลี่ยนจาก "ของขวัญ" เป็น "คำอวยพร" ทางสื่อออนไลน์แทนในทุกเทศกาลสำคัญ
